**Ալացկիվի (դղյակ)** (էստ․՝ Alatskivi loss, գերմ.՝ Schloss Allatzkiwwi), դղյակ էստոնիայում՝ կառուցված Տարտումաա նահանգի Ալացկիվի շրջանում՝ ամրոցը վերակառուցվել է 19-րդ դարի երկրորդ կեսին նեոգոթիկ ոճով։

Նկարագրություն
--------------

Դղյակը կառուցվել է համանուն լճի ափին։ Այն անհամաչափ հատակագծով կառույց է, որի մի թևը մեծ է մյուսից, մեկը միահարկ է, մյուսը՝ երկհարկանի։ Դղյակի շուրջը տեղակայված են 41 փոքր օժանդակ կառույցներ (նախկինում՝ 57՝ լվացքատուն, խոհանոց, ախոռներ, հողմաղաց, եկեղեցի, գերեզմանատուն և այլն)։ Դղյակը շրջապատված է 130 հեկտար տարածքով զբոսայգով, որն ամենամեծն է Տարտումաայում։ Զբոսայգու հիմնական ծառատեսակներն են կաղնին, հացենին, թխկին, լաստենին։ Կից ճանապարհի եզրերին տնկված են լորենիներ։ Լճակից բացի զբոսայգում կա երկու փոքր ջրավազան։ Այստեղ կարելի է տեսնել դյուցազուն Կալևիպոեգի քանդակը։ Նախկինում այնտեղ էր գտնվում նաև Ապոլլոնի արձանը, որն այսօր Տալլինի Կադրիորգի զբոսայգում է։

Պատմություն
-----------

Դղյակը կառուցվել է 16-րդ դարի վերջին։ Նրա մասին առաջին անգամ հիշատակվել է 1601 թվականին։ 1628 թվականին Շվեդիայի արքա Գուստավ II Ադուլֆը նվիրել է այն իր քարտուղար Յուհան Ադլեր Սալվիուսին։ 1642 թվականին դղյակն անցել է կալվածատեր Յոահիմ Կրոնմանին, 1753 թվականին՝ Շտակելբերգ ընտանիքին, իսկ 1870 թվականին՝ Նոլքեն ընտանիքին։ 1876 - 1885 թվականներին բարոն Արվեդ Գեորգ ֆոն Նոլքենը վերակառուցեց դղյակը շոտլանդական բարոնական ոճով՝ Շոտլանդիայում արքայական նստավայր Բալմորալ ամրոցի օրինակով։

1919 թվականին Անկախության պատերազմի ընթացքում դղյակն ազգայնացվեց և փոխանցվեց գյուղատնտեսության նախարարության տնօրինությանը։ Այն ծառայել է որպես դպրոց, սահմանապահների զորանոց, կոլտնտեսության վարչական շենք, կինոթատրոն և գրադարան։

2005—2011 թվականներին իրականացված մեծածավալ վերականգման արդյունքում դղյակը վերստացավ իր սկզբնական տեսքը։ Առաջին հարկի հինգ սենյակները տրամադրված են դիրիժոր և կոմպոզիտոր Էդուարդ Տուբինի թանգարանին։ Դղյակում անց են կացվում տարբեր հանդիպումներ, գիտաժողովներ, սեմինարներ, որոնց համար կահավորված են 60-120 տեղ ունեցող երեք դահլիճներ։ Կա ռեստորան և 8 անձի համար նախատեսված հյուրանոցային լյուքս-համարներ։ Նկուղային հարկում գտնվում է այստեղ երբևէ ապրած մարդկանց մոմե արձանների թանգարանը։

1997 թվականին դղյակն ընդգրկվել է Էստոնիայի մշակութային հուշարձանների պետական ցուցակում, 13.05.2019-ի տեսչական ստուգման ժամանակ վիճակը գնահատվել է գոհացուցիչ։

Պատկերասրահ
-----------

* Դղյակի տեսքը հարավ- արևմուտքիցԴղյակի տեսքը հարավ- արևմուտքից
* Նոլքեն տոհմի անդամների դիմանկարներՆոլքեն տոհմի անդամների դիմանկարներ
* Ցուցահանդես դղյակումՑուցահանդես դղյակում
* ԴահլիճԴահլիճ

Տե՛ս նաև
--------

* Էստոնիայի ամրոցների ցանկ

Ծանոթագրություններ
------------------

1. ↑  Էստոնիայի մշակութային հուշարձանների ազգային գրանցամատյան — 1994.
2. ↑  Замок Алатскиви Archived 2020-02-25 at the Wayback Machine.(ռուս.)(էստոներեն)(լատ.)(անգլ.)(ֆին.)(ֆր.) на сайте *viktoria-reisid.ee*
3. ↑  Парк замка Алатскиви Archived 2013-10-29 at the Wayback Machine.(ֆին.) на сайте *devepark.utu.fi*
4. ↑  *Бэйн, Каролин* Эстония, Латвия и Литва. — Lonely Planet, 2009. — С. 126. — ISBN 978-1-74104-770-7
5. ↑  Замок Алатскиви(անգլ.)(էստոներեն)(գերմ.)(ֆին.) на сайте *mois.ee*
6. ↑  Замок Алатскиви Archived 2014-07-28 at the Wayback Machine.(ռուս.) на сайте *silver-ring.ru*
7. ↑  Замок Алатскиви(գերմ.)(անգլ.) на сайте *estlandia.de*
8. ↑  Eduard Tubin — a honorary guest of Alatskivi castle Archived 2013-10-29 at the Wayback Machine.(անգլ.)(էստոներեն)(ռուս.) на сайте *alatskiviloss.ee*
9. ↑  Замок Алатскиви Archived 2013-12-12 at the Wayback Machine.(անգլ.)(էստոներեն) на сайте *ecb.ee*
10. ↑  Замок Алатскиви(ռուս.)(էստոներեն)(անգլ.) на сайте *nn44.org*
11. ↑  Замок Алатскиви(ռուս.) на сайте *jartour.ru*
12. ↑  «7158 Alatskivi mõisa peahoone, 1880.-1885. a»։ *Kultuurimälestiste riiklik register*

Արտաքին հղումներ
----------------

* Официальный сайт замка Алатскиви (էստոներեն) (անգլ.) (ռուս.)
* История замка на его официальном сайте(էստոներեն)(անգլ.)(ռուս.)
* Замок Алатскиви (ռուս.) на сайте *own-way.me*, 16 июля 2014
* Замок Алатскиви (անգլ.) (էստոներեն) (գերմ.) (իսպ.) (ֆր.) (իտալ.) (շվեդ.) (ռուս.) (ֆին.) (լեհ.) (չին.) (ճապոներեն) (լատիշերեն)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ալացկիվի (դղյակ)** կատեգորիայում։ |